CELEX: 31982R2355
Language: el
Date: 1982-08-27 00:00:00
Title: Κανονισμός (EOK) αριθ. 2355/82 τής Επιτροπής τής 27ης Αυγούστου 1982 περί αποκαταστάσεως τής εφαρμογής τών δασμών γιά έτερα εργαλεία ή συλλογές εργαλείων χειρός, τής κλάσεως 82. 04 τού Κοινού Δασμολογίου, καταγωγής Κίνας, δικαιούχου τών προβλεπομένων από τόν κανονισμό (EOK) αριθ. 3601/81 τού Συμβουλίου δασμολογικών προτιμήσεων

Avis juridique important

|

31982R2355

Κανονισμός (EOK) αριθ. 2355/82 τής Επιτροπής τής 27ης Αυγούστου 1982 περί αποκαταστάσεως τής εφαρμογής τών δασμών γιά έτερα εργαλεία ή συλλογές εργαλείων χειρός, τής κλάσεως 82. 04 τού Κοινού Δασμολογίου, καταγωγής Κίνας, δικαιούχου τών προβλεπομένων από τόν κανονισμό (EOK) αριθ. 3601/81 τού Συμβουλίου δασμολογικών προτιμήσεων  

Επίσημη Εφημερίδα αριθ. L 253 της 28/08/1982 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 2355/82 ΤΗΣ ΕΠΙΤΡΟΠΗΣ  της 27ης Αυγούστου 1982  περί αποκαταστάσεως της εφαρμογής των δασμών για έτερα εργαλεία ή συλλογές εργαλείων χειρός, της κλάσεως 82.04 του Κοινού Δασμολογίου καταγωγής Κίνας, δικαιούχου των προβλεπομένων από τον κανονισμό (ΕΟΚ) αριθ. 3601/81 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3601/81 του Συμβουλίου της 7ης Δεκεμβρίου 1981 περί εφαρμογής γενικευμένων δασμολογικών προτιμήσεων κατά το έτος 1982 επί ορισμένων βιομηχανικών προϊόντων καταγωγής υπό ανάπτυξη χωρών (1), και ιδίως το άρθρο 12,  Εκτιμώντας:  ότι, δυνάμει των άρθρων 1 και 9 του εν λόγω κανονισμού, χορηγείται αναστολή τελωνειακών δασμών, άλλων από αυτούς που ορίζονται στη στήλη 4 του παραρτήματος Α, στις χώρες και στα εδάφη που αναφέρονται στο παράρτημα Γ και μέσα στα πλαίσια των καθοριζομένων στη στήλη 9 του εν λόγω παραρτήματος Α προτιμησιακών οροφών· ότι, σύμφωνα με το άρθρο 10 του εν λόγω κανονισμού, αμέσως μόλις επιτυγχάνονται αυτές οι καθ' εκαστον/μεμονωμένες οροφές σε κοινοτικό επίπεδο, η είσπραξη δασμών μπορεί να αποκαθίσταται ανά πάσα στιγμή κατά την εισαγωγή των εν λόγω προϊόντων καταγωγής των αναφερομένων χωρών και εδαφών·  ότι, για έτερα εργαλεία ή συλλογές εργαλείων χειρός της κλάσεως 82.04 του Κοινού Δασμολογίου, η καθ' εκαστον/μεμονωμένη οροφή διαμορφώνεται σε ύψος 7 998 100 ECU· ότι στις 24 Αυγούστου 1982, οι εισαγωγές των εν λόγω προϊόντων καταγωγής Κίνας στην Κοινότητα, ανέρχονται δια συμψηφισμού στο επίπεδο της εν λόγω οροφής·  ότι είναι, ως εκ τούτου, σκόπιμο να αποκαθίστανται οι τελωνειακοί δασμοί για τα εν λόγω προϊόντα έναντι της Κίνας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 31 Αυγούστου 1982 η ανασταλείσα, δυνάμει του κανονισμού (ΕΟΚ) αριθ. 3601/81 του Συμβουλίου, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Κίνας, στην Κοινότητα:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 82.04  // Έτερα εργαλεία η συλλογαί εργαλείων χειρός, εξαιρέσει των ειδών των αναφερομένων εις άλλας κλάσεις του παρόντος κεφαλαίου. Άκμονες, συνδήκτορες (μέγγεναι), λυχνίαι συγκολήσεως μετάλλων, σιδηρουργικαί κάμινοι φορηταί, τροχοί ακονίσματος μετά σκελετού, χειροκίνητοι ή ποδοκίνητοι, και υαλοκοπτήρες μετ' αδάμαντος  //   //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Αυγούστου 1982.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 365 της 21. 12. 1981, σ. 1.